Document ID: /roh_data/filtered/swiss_laws_in_ROHinterleaved.jsonl.gz/26478

This text was translated from IT into Rumantsch Grischun.

I militi incorporati dopo il reclutamento assolvono l’istruzione di base al più presto dal giorno in cui compiono i 18 anni, ma al più tardi entro la fine dell’anno in cui compiono i 25 anni. L’istruzione di base dura almeno 10 e al massimo 19 giorni. In caso di cambiamento di incorporazione i militi possono essere obbligati ad assolvere nel nuovo settore ancora un’istruzione di base. I Cantoni decidono in merito ai cambiamenti d’incorporazione. I militi che dopo il reclutamento vengono registrati nella riserva di personale senza incorporazione e senza istruzione di base possono essere chiamati ad assolvere tale istruzione entro la fine dell’anno in cui compiono i 30 anni. Le persone che al momento della naturalizzazione hanno 24 anni compiuti sono annunciate dai Cantoni per il reclutamento. Assolvono l’istruzione di base entro la fine dell’anno in cui compiono i 30 anni. Chi presta volontariamente servizio di protezione civile assolve l’istruzione di base entro tre anni dal reclutamento. Qualora l’interessato disponga già di un’istruzione equivalente, il Cantone decide se deve assolvere l’istruzione di base.

Las persunas obligadas da far servetsch da protecziun civila che vegnan incorporadas suenter la recrutaziun, absolvan l’instrucziun da basa il pli baud a partir dal di ch’ellas cumpleneschan 18 onns, il pli tard dentant fin la fin da l’onn ch’ellas cumpleneschan 25 onns. L’instrucziun da basa dura 10–19 dis. En cas d’ina midada da l’incorporaziun pon las persunas obligadas da far servetsch da protecziun civila vegnir obligadas da puspè absolver ina instrucziun da basa en lur nov sectur specific. Ils chantuns decidan davart la midada da l’incorporaziun. Las persunas obligadas da far servetsch da protecziun civila che na vegnan betg incorporadas suenter la recrutaziun e ch’èn registradas en la reserva da persunal senza instrucziun da basa, pon vegnir convocadas a l’instrucziun da basa fin a la fin da l’onn ch’ellas cumpleneschan 30 onns. Persunas ch’èn pli veglias che 24 onns il mument ch’ellas vegnan natiralisadas, vegnan annunziadas dals chantuns per la recrutaziun. Ellas absolvan ina instrucziun da basa fin il pli tard a la fin da l’onn ch’ellas cumpleneschan 30 onns. Persunas che fan voluntarmain servetsch da protecziun civila, absolvan l’instrucziun da basa entaifer 3 onns suenter la recrutaziun. Sch’ina persuna dispona gia d’ina instrucziun equivalenta, decida il chantun, sch’ella sto absolver l’instrucziun da basa.